মুহম্মদ জাফর ইকবাল
জাফর ইকবাল ১৯৬৮ সালে বগুড়া জিলা স্কুল থেকে এসএসসি এবং ১৯৭০ সালে ঢাকা কলেজ থেকে এইচএসসি পাশ করেন। তিনি ১৯৭২ সালে ঢাকা বিশ্ববিদ্যালয়ের পদার্থবিজ্ঞান বিভাগে ভর্তি হন। ১৯৭৬ সালে তিনি যুক্তরাষ্ট্রের ওয়াশিংটন বিশ্ববিদ্যালয়ে পড়তে যান। তাঁর বিষয় ছিল - 'Parity violation in Hydrogen Atom. সেখানে পিএইচডি করার পর বিখ্যাত ক্যালটেক থেকে তার ডক্টরেট-উত্তর গবেষণা সম্পন্ন করেন।
ওয়াকিল আহমদ
ওয়াকিল আহমেদ ১৯৫৬ সালে মুর্শিদাবাদের নিমতিতা গৌরসন্দুর দ্বারকানাথ উচ্চ বিদ্যালয় স্কুল থেকে ম্যাট্রিক পাস করেন। বিজ্ঞান বিভাগে তিনি ইন্টারমিডিয়েট পাস করেন ১৯৫৮ সালে মুর্শিদাবাদেরই জঙ্গিপুর কলেজ থেকে। অত:পর সেন্ট্রাল ক্যালকাটা কলেজ থেকে ১৯৬০-এ বাংলায় স্নাতক সম্মান ডিগ্রী লাভ করেন। কলিকাতা বিশ্ববিদ্যালয় তেকে তিনি বাংলায় এম,এম পাস করেন ১৯৬২ সালে। অবশেষে ১৯৭২ সালে তিনি পিএইচ.ডি লাভ করেন ঢাকা বিশ্ববিদ্যালয় থেকে। তার পিএইচ.ডি থিসিসের শির:নাম "বাংলার লোকসাহিত্য লোক-সংস্কৃতির উপাদান"। ১৯৮০ সালে তিনি কলিকাতা বিশ্ববিদ্যালয় থেকে ডি,লিট, লাভ করেন। এ সময় তার গবেষণার বিষয়বস্তু ছিল " উনিশ শতকে বাঙালি মুসলমানের চিন্তা-চেতনার ধারা"।